Хэкум и хъумакIуэ зауэлI-альпинистым и фэеплъ Терскол къыщызэIуахащ
«Iуащхьэмахуэ и уэрдыхъу» дзэхэм я дунейпсо зэпеуэм хиубыдэу Урысейм ЗыхъумэжыныгъэмкIэ и министерствэм къуршхэм дзэ къулыкъур щехьэкIыным щыхуагъэхьэзыр и «Терскол» центрым къыщызэIуахащ Хэкум и хъумакIуэ зауэлI-альпинистым и фэеплъ.
«Мыр зауэлI-альпинистым зэрихьа лIыгъэшхуэм и дамыгъэщ. Ар щагъэува щIыпIэри тэмэму къыхахащ: Терскол 1935 гъэм къыщызэIуахауэ щытащ дзэм хэтхэр альпинизмэм щыхуагъа-сэ япэ школыр», — жиIащ Урысейм зыхъумэжыныгъэмкIэ и министрым и къуэдзэ — статс-секретарь Панков Николай.
Абы зэрыжиIамкIэ, 1942 гъэм къызэрагъэпэщауэ щытащ къурш фочауэ гуп 12. Къарурэ бэшэчагърэ зыхэлъ спортсмен-альпинистхэр, зауэлIхэр Хэку зауэшхуэм и илъэсхэм Iуащхьэмахуэ, абы и лъапэм нэмыцэ зэрыпхъуакIуэхэм щапэщIэтащ икIи зауэ хьэлъэхэр къызэранэкIащ.
«Абыхэм зэрахьа лIыгъэр дэ псоми ди гум илъщ, ар лIэщIыгъуэ IэджэкIэ цIыхухэм ящыгъупщэнукъым», — къыхигъэщхьэхукIащ Панков Николай.
УФ-м ЗыхъумэжыныгъэмкIэ и министерствэм информацэмрэ цIыхубэ коммуникацэхэмкIэ
и департаментым къитахэм япкъ иткIэ.
